# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 30.10.2023 kell 18.00-20.30, Ruila põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Kristi Maajärv, Anneli Võõras, Priit Abiram, Algis Sarapson, Raili Kann, Maarja Lillemäe, Andres Aljaste, Anna-Magdaleena Kangro, Andres Kaarmann, Hendrik Okspuu, Kadi Pakkas, Elis Teinveld

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Hoolekogu esimehe, aseesimehe ja sekretäri valimine**

Direktor avas koosoleku tutvustades lühidalt hoolekogu tavapärast töökorda ja lahendatavaid küsimusi. Peale hoolekogu liikmete tutvustusringi tehti ettepanek, et Virve-Hella Haavam jätkaks sekretärina. Teisi kandidaate sekretäriks ei esitatud.

Hoolekogu esimehe kandidaadina pakuti, et R. Milerman jätkaks asemehena. Teisi kandidaate ei esitatud. Aseesimehe kandidaatidena pakuti välja P. Abiram, K. Maajärv, K. Pakkase ja E. Teinveld. Teinveld seekord ei soostunud kandideerima. Aseesimeeste valimiseks viidi läbi salajane hääletus.

***Ühehäälselt******otsustati****, et sekretärina jätkab Virve-Hella Haavam ja hoolekogu esimehena Rafael Milerman.* ***Enamushäältega*** *valiti aseesimeesteks Priit Abiram ning Kristi Maajärv..*

1. **Ruila Põhikooli arengukava 2024-2028**

Toimus arutelu põhikooli/kooli mõiste teemal. Pakuti välja, et arengukavas võiks olla mõistete osa, mis aitaks ka võõrale lugejal aru saada, et kooli all mõeldakse ka lasteaeda. Alternatiivina pakuti kasutada arengukava üldosas mingit muud ühendnimetust, et oleks selge, et kogu tekst puudutab nii kooli kui lasteaeda. Arengukavas tasuks kõik lühendid alguse välja kirjutada ja seejärel viidata, et edaspidi kasutatakse vastavat lühendit.

Kooli ja lasteaia tegevuskavas vaadati ühiselt üle peamiselt need punktid, kus kool soovis hoolekogu arvamust, kaasamõtlemist või tekkisid küsimused hoolekogu liikmetel.

Kellel arengukava osas veel mõtteid või küsimusi, võib need edastada kooli e-kirjaga.

1. **Jooksvad küsimused**
* Info hoolekogu liikmelt, et reedel (03.11.2023) kell 18.00 liikumisüritus Ruila staadionil. Kõik on oodatud osalema.
* Tõstatati vene keele õppega seotud teema – keeletase lastel väga erinev ja küsimus, kuidas õpe läbi viia nii, et arvestaks iga lapse taset. Kooli hinnangul on praegune õpetaja laste osas toetav ja lapsed saavad hakkama. Jätkuvalt otsitakse teist vene keele õpetajat.
* Kuidas tõhustada nö kriisiolukorras teavitamist, nt koolibussi hilinemine. Hoolekogu hinnangul võiks parimaks lahenduseks olla SMSide saatmine. Hetkel koolil ei ole võimekust saata tervele koolile SMSi ja seni jätkatakse teavitamist e-kirja teel. Tänane probleem seisnes eelkõige selles, et bussifirma ei teavitanud õigeaegselt kooli, mistõttu ei saanud ka kool lastevanematele aegsasti infot edastada.
* Probleemid toitlustamisega – söögijagaja töös on puudujääke, mis tekitab nii kooli töötajates kui lastes vastumeelsust söömas käia, kuigi toit ise on maitsev olnud. Kool teeb probleemides ametliku kirja ka valda.
* Vanemate akadeemia töörühm – kes soovib töörühmas osaleda, annab e-kirja teel märku.